Magnus Eriksson (fotballspiller, født 1990)

Må ikke forveksles med Magnus Eriksson (tidligere fotballspiller for Malmö FF)

Magnus Lennart Eriksson (født 8. april 1990) er en svensk fotballspiller som spiller for .

Karriere

Tidlig karriere 
Eriksson startet karrieren i AIK's fotballakademi. Han ble tatt opp i førstelaget i 2006, da Rikard Norling var manager for klubben, men Eriksson spilte aldri obligatoriske kamper for klubben. Etter to sesonger uten spill, ble Eriksson lånt ut til to geografisk nærliggende klubber, først Akropolis IF, og senere Väsby United. Eriksson gikk til Väsby United på mer permanent basis etter utlånsperioden. Eriksson tilbragte de neste to sesongene i klubben, som spilte i Superettan, og scoret elleve mål på 29 kamper i løpet av 2010-sesongen.

Åtvidabergs FF 
Eriksson gikk til Åtvidabergs FF, som også spilte i Superettan, før 2011-sesongen. Det viste seg å bli en bra sesong for både klubben og Eriksson, og Eriksson scoret 15 mål på 30 kamper for klubben. Han var dermed tredje mestscorende i ligaen dette året, og biro til klubbens opprykk til Allsvenskan. I 2012-sesongen scoret Eriksson elleve mål på 20 kamper før han ble solgt til belgiske Gent i overgangsvinduet sommeren 2012.

Gent 
Det ble kjent 21. august 2012 at Eriksson skulle spille for Gent i Jupiler Pro League. Eriksson spilte kun fire kamper i 2012/13-sesongen. Tre ulike managere ledet klubben perioden Eriksson var der, og han fikk lite spilletid.

Malmö FF 
Eriksson gikk til Malmö FF 21. januar 2013, hvor han signerte en kontrakt for fire år. Eriksson vedkjente at en avgjørende faktor for overgangen, var at hans tidligere trener, Rikard Norling, som nå var manager for Malmö FF, hadde kontaktet ham personlig, og meddelt at han ønsket Eriksson til klubben.

Referanser

Eksterne lenker 
 

Svenske fotballspillere
Fotballspillere for AIK
Fotballspillere for FC Väsby United
Fotballspillere for Åtvidabergs FF
Fotballspillere for AA Gent
Fotballspillere for Malmö FF
Fotballspillere for Guizhou Renhe FC
Fotballspillere for Brøndby IF
Fotballspillere for Djurgårdens IF
Fotballspillere for San Jose Earthquakes